《赏芍药似卫立礼》
元代·黄玠

四月见红药，若与春光遇。两人可对酌，群芳此孤注。

微风不动尘，馀熏散成雾。谈谐遂终夕，聊用慰迟暮。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。